# Băile Tuşnad

### Izvor: Wikipedija

Băile Tuşnad
Tusnádfürdő

Županija | Harghita
Status | Grad
Gradonačelnik | Zoltán Zólya, Demokratski savez Mađara u Rumunjskoj, od 2004.
Stanovništvo (2002) | 1.728
Geografske koordinate | 45°8′27″ N 25°51′30″ E
Web stranica
    http://www.bailetusnad.ro/

Băile Tuşnad (mađarski: Tusnádfürdő, njemački: Kaiserbad) je grad, planinsko ljetovalište i lječilište u županiji Harghita u Rumunjskoj.

## [uredi] Zemljopis

Grad se nalazi na samom ulazu živopisnog klanca koji čini planina Harghita između gradova Miercurea-Ciuc i Sfântu Gheorghe, na obali rijeke Olt.

## [uredi] Stanovništvo

Băile Tuşnad je sa svojih 1.728 stanovnika (2002) najmanje naselje u Rumunjskoj koje raspolaže s titulom grada. Većinu stanovnika čine Mađari (93,46%), zatim Rumunji (6,13%) i Romi (0,40%).

## [uredi] Povijest

Naselje je osnovano 1842. godine kao lječilište nakon što se jedan pastirčić, hodajući u blatu lokalnog potoka, navodno oporavio od kožne bolesti. Tusnádfürdő je ubrzo postao jedno od najprestižnijih ljetovališta Ugarske. U 1949. je uništen u borbama za mađarsku slobodu, ali nakon posjeta Franje Josipa I. ponovo izgrađen 1852. godine. U 1900. je izgrađeno umjetno jezero Csukás (rumunjski: Ciucaş), koje je rehabilitirano 2005. godine. Bazen je napravljen u 1928.

Băile Tuşnad je do 1934. godine pripadao naselju Tuşnad Nou (mađarski: Újtusnád). Od te godine je samostalno naselje. Gradski status je dobio u 1968.

Grad je dobio svoje ime po obližnjem naselju Nagytusnád (na čijem se mjestu danas nalazi Tuşnad Nou). Riječ "tusnád" je vjerojatno slavenskog podrijetla i dolazi od riječi tozno ('mutno') te je originalno bila hidronim (naziv vode). Mađarska riječ "fürdő" (odnosno njen rumunjski ekvivalent "băile") ima značenje kupališta.

## [uredi] Znamenitosti

- Niz glavnu cestu stoje kuće iz 19. stoljeća koje su sagrađene u secesijskom stilu
- Jezero Sveta Ana (Szent Anna tó/Lacul Sfânta Ana) jedino je preostalo kratersko jezero Europe. Ono se nalazi na nadmorskoj visini od 946 m te ima jedinstvenu floru. Kapela Svete Ane koja stoji na obali sagrađena je 1977. godine
- Tresetna močvara Mohos/Mohoş nalazi se u susjednom krateru i također je jedinstvena tvorevina u Europi (obilazak samo s vodičem)
- Klanac Tusnádi
- Rimokatolička crkva je izgrađena na mjestu stare rimokatoličke crkve između 1982. i 1985. godine
- Pravoslavna crkva izgrađena je između 1939. i 1979. godine

Dobavljeno iz "http://hr.wikipedia.org../../../b/%C4%83/i/B%C4%83ile_Tu%C5%9Fnad_e6d7.html"

Kategorija: Gradovi u Rumunjskoj

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Esperanto
- Magyar
- Polski
- Română
- Русский